ועדת העבודה והרווחה, כנסת 25, פרוטוקול מספר 127, 2023-12-10 00:00

ישראל אייכלר: שלום וברוכים הבאים, שבוע טוב לכל המתכנסים

ישראל אייכלר:  אנחנו פותחים את ישיבת ועדת העבודה והרווחה בנושא בחינת שיפוי מעסיקים בגין הפרשות פנסיוניות של עובדים שגויסו למילואים

ישראל אייכלר:  זה נשמע כמו משהו כלכלי כזה: שיפוי, מעסיקים, הפרשות פנסיוניות – אבל מדובר פה בנושא מאוד אקוטי

ישראל אייכלר:  אנשים נמצאים כבר חודשיים בצו 8

ישראל אייכלר:  המדינה אומנם נותנת את המשכורת שלהם שהם מקבלים, בכל מקום שהם עובדים

ישראל אייכלר:  אבל יש הפרשות – קופות גמל וכדומה, תכף אתם תפרטו – שהמעסיק חייב לשלם

ישראל אייכלר:  והמעסיקים, בפרט כשמדובר במעסיקים עניים או כאלה שיש להם הרבה חיילים או דברים כאלה – זה כבר לא פעם בשנה איזה חודש אחד כמה גרושים, זה כבר מצטבר

ישראל אייכלר:      לכן אנחנו ביקשנו לפני שבועיים מהאוצר שיגבש משהו

חוה אתי עטייה: עברו יותר משבועיים

חנוך דב מילביצקי: כן, עברו יותר משבועיים

פנחס שינמן: לא נורא, אנחנו לא סופרים

פנחס שינמן:  לא נורא, לא נורא

ישראל אייכלר: כשסופרים את ספירת העומר, חשוב כל יום להגיד את היום

ישראל אייכלר:  לכן אנחנו מקיימים את הדיון עכשיו

ישראל אייכלר:       אני רוצה לאפשר לחברים שהציעו את זה בכתב

ישראל אייכלר:  מלביצקי לא עזב אותי אפילו ליום אחד, אבל חברת הוועדה היא חברת הכנסת עטייה

ישראל אייכלר:  בבקשה

חוה אתי עטייה: אדוני היושב-ראש, תודה רבה על קיום הדיון החשוב

חוה אתי עטייה:  תודה מגיעה – תמיד אני אומרת – גם לצוות שלך, הנהדר

חוה אתי עטייה:      כפי שאמרנו, באנו לכאן היום כדי לקבל כבר את הפתרון, מה עושים היום

חוה אתי עטייה:  אני לא מדברת רק על חברות האבטחה, על 20,000 מאבטחים שגויסו בצו 8, אלא על כלל המגזרים, על כלל הסקטורים, התעשיינים ועוד סקטורים נוספים

חוה אתי עטייה:       בשבוע הבא חברות האבטחה אמורות כבר להפריש את הרכיבים הפנסיוניים

חוה אתי עטייה:  שוחחתי איתן והן אמרו שעל אף העבירה הפלילית הן לא יעבירו הפרשים

חוה אתי עטייה:  אין להן מאיפה לשלם, וצריך לקחת את זה לתשומת הלב

חוה אתי עטייה:  ברור שזה יגרום למפוטרים רבים, לדמי אבטלה, אז מה הועילו חכמים בתקנתם? שישלמו, וזה יפטור אותן מלשלם דמי אבטלה אחר כך

חוה אתי עטייה:      אני תמיד לוקחת את המאבטחים כדוגמה

חוה אתי עטייה:  מאבטחים בגני ילדים, בבתי ספר – זה חשוב מאוד, אי-אפשר בלעדיהם

חוה אתי עטייה:  וגם, יש כאן חוסר שוויון

חוה אתי עטייה:  למה חברות אבטחה שמעסיקות מאבטחים במשרדים ממשלתיים כן משופות ואלה לא משופות? גם התעשיינים, המאבטחים – כולם

חוה אתי עטייה:  אני רוצה שידגישו לי את זה, כי אומרים לי שחברות האבטחה במשרדים ממשלתיים לא משופות

חוה אתי עטייה:       מהניסיון שלי בכנסת, אני שוב פונה אליך, תפעיל את כובד סמכותך

חוה אתי עטייה:  אם היום אין פתרון – לך על הוראת שעה

חוה אתי עטייה:  אבל חייבים היום, כאן ועכשיו, לצאת עם פתרון

חוה אתי עטייה:  תודה רבה

ישראל אייכלר: תיאורטית, הצעת החוק מונחת על שולחני

ישראל אייכלר:  ולא רק כהוראת שעה, אלא באופן קבוע

ישראל אייכלר:  אבל אני לא משתמש בזה, אני רק שם את זה כדי שיבינו אנחנו צריכים להיות רציניים

חוה אתי עטייה: בינתיים מדובר בשלושה חודשים, מאוקטובר עד דצמבר

חוה אתי עטייה:  בשבוע הבא אנחנו בוועדת הכספים כבר נדון על חודש דצמבר, פיצוי לעסקים קטנים ובינוניים

קריאה: זה לא קשור לפיצוי, אדוני

ישראל אייכלר: חבר הכנסת דב מלביצקי

חנוך דב מילביצקי: תודה, אדוני היושב-ראש

חנוך דב מילביצקי:  תראה, אני חבר כנסת חדש

חנוך דב מילביצקי:  בהתחלה לקחתי מאוד ברצינות את הדברים, אבל אני רואה לאט-לאט שכשרוצים ומתעקשים – יש פתאום כסף

חנוך דב מילביצקי:  הבוקר התבשרנו, שבעוד שלחלוטין לא היה כסף וקיצצו במשרד הכלכלה 250 מיליון שקל, הינה, שר הכלכלה בא, לא נכח בשתי הצבעות, איים שהוא לא יצביע – והופ, מוצאים לו 240 מיליון שקל

ישראל אייכלר: אם הוא לא נמצא, והוא חבר ממשלה, במפלגה שלך - - -     

חנוך דב מילביצקי: בסדר, לכן אני מרשה לעצמי

ישראל אייכלר: אז אני מרשה לעצמי להגיד לך ששמעתי שקיצצו לו חצי מיליארד שקל מבלי לשאול אותו

חנוך דב מילביצקי: כן, אבל הוא ביקש 250

דבורה ביטון: 250 שהיו מיועדים לפריפריה, בגלל זה זה הכעיס אותו

ישראל אייכלר: אם אני הייתי במקומו, אני לא יודע מה הייתי עושה

חנוך דב מילביצקי: בסדר, עובדה שהחזירו

דבורה ביטון: רק חצי

חוה אתי עטייה: אבל להרבה משרדים קיצצו

חנוך דב מילביצקי: עובדה שהחזירו

חנוך דב מילביצקי:      כשמעסיק מעסיק מילואימניק, הוא כמובן לא רוצה ולא יכול לפטר אותו

חנוך דב מילביצקי:  לא רק שהוא לא רוצה ולא יכול לפטר אותו, בטח בתקופה הזו, הוא גם לא יכול להביא מחליף ראוי, כי אף מחליף ראוי לא יבוא לחודש, חודשיים, שבועיים, למעין חוסר ודאות כזאת

חנוך דב מילביצקי:  בנוסף לכל האירוע הזה, ובטח אם המילואימניק הוא משמעותי בעסק והעסק סובל, עכשיו הוא משלם כסף

חנוך דב מילביצקי:  הוא משלם כסף כל חודש על עובד שלא נמצא אצלו

חנוך דב מילביצקי:       אני מנסה, דרך החבר'ה שלכם מאגף התקציבים, פעם אחרי פעם

חנוך דב מילביצקי:  אומרים לי שזה מצריך ישיבה עם השר, וזה צריך פה, וזה צריך שם

חנוך דב מילביצקי:  אני מבין הכול

חנוך דב מילביצקי:  כולם מאוד עסוקים

חנוך דב מילביצקי:  יש הרבה כספים להעביר

חנוך דב מילביצקי:  יש 400 מיליון שקל שהולכים למשרד של סטרוק

חנוך דב מילביצקי:  יש המון כסף שהולך לכל מיני מקומות

חנוך דב מילביצקי:       אני לא רוצה לשמוע הסברים למה לא

חנוך דב מילביצקי:  אני לא רוצה לשמוע הסברים למה זה קשה

חנוך דב מילביצקי:  אני אומר בצורה מאוד פשוטה, לפרוטוקול

חנוך דב מילביצקי:  אם הנושא הזה לא יבוא לידי פתרון, לכל הפחות כשלב א', בנוגע למה שקורה במלחמה הזו – וכשאני אומר יבוא לידי פתרון, זאת אומרת ששום מעסיק לא יישא בהפרשות סוציאליות של עובדים – אני לא אוכל להצביע בעד התקציב

חנוך דב מילביצקי:       תעביר את זה בבקשה הלאה

חוה אתי עטייה: אנחנו גם מצטרפים

חוה אתי עטייה:  אני גם חברה בוועדת הכספים, אני גם לא אצביע בעבור התקציב

חנוך דב מילביצקי: זה מה שהולך להיות, לכן פחות מעניין אותי לשמוע את ההסברים למה לא

חנוך דב מילביצקי:  קח את זה הלאה, ושיבינו שם שיש אירוע, שאם הדבר הזה לא יבוא לידי פתרון, אני לפחות – ואני שמח שגם חברת הכנסת עטייה, ואני בטוח שאם נדבר עם עוד חברי כנסת, עוד יצטרפו – לא נוכל להצביע בעד התקציב הזה

חנוך דב מילביצקי:  תודה רבה

ישראל אייכלר: חברת הכנסת ביטון, את כבר לא צריכה להיות באופוזיציה - - -      

דבורה ביטון: כבוד היושב-ראש, אני חושבת שכובד האחריות שלנו בוועדה הזו היא להגן על המעסיקים ועל העובדים, בטח ובטח בימים קשים אלו כשכ-300,000 חיילים מגויסים

דבורה ביטון:  הנטל הזה לא יוכל להיות על המעסיקים, כי אם חלילה המעסיקים יקרסו, גם לאותם חיילים ולאותם עובדים לא תהיה עבודה ואז יצאנו בשן ועין

דבורה ביטון:       יש סעיף מאוד ברור בביטוח לאומי, כי צפו את זה בעבר, סעיף 376

דבורה ביטון:  בסך הכול, נדרש שר הרווחה או שר האוצר לקחת את זה על עצמו ולפתור את הבעיה הזו

דבורה ביטון:  אני לא מצליחה להבין, אני מסתכלת על שר האוצר, הוא מחלק מעות חנוכה ביד נדיבה למשרדים - - -     

מיכל מרים וולדיגר: די, תפסיקי

מיכל מרים וולדיגר:  זה דיון פוליטי או דיון מהותי? בואו נפסיק עם ההגדרות האלה, כי לשר האוצר המילואימניקים חשובים לא פחות

דבורה ביטון: זה מהותי

דבורה ביטון:  אני מבקשת, אי-אפשר שכל פעם כשאני אדבר על שר האוצר שלך, את תשמרי עליו בכספת

דבורה ביטון:  אני יודעת שהוא שומר על הכספת לנוחותו

מיכל מרים וולדיגר: יקירתי, אני לא דיברתי על שר האוצר, דיברתי על מעות חנוכה

דבורה ביטון: אני חושבת שהכספים המיותרים – וחלקם מיותרים – או סכומי עתק - - -     

ישראל אייכלר: בואי לא נתווכח על מה זה מיותרים, אלא אם כן את רוצה לפוצץ את הישיבה

ישראל אייכלר:  מה זה מיותרים? כסף שמגיע לך – זה חשוב, כסף שמגיע לאחרים – זה מיותרים?     

דבורה ביטון: סליחה, כבוד היושב-ראש, אני רוצה שתסביר לי - -      

ישראל אייכלר: אני לא מוכן לשמוע את זה

ישראל אייכלר:  אין כסף מיותר

מיכל מרים וולדיגר: - - -     

דבורה ביטון: - - למה המשרד של סטרוק צריך לקבל 370 ומשהו מיליון

דבורה ביטון:  מה בדיוק עושה המשרד הזה?      

ישראל אייכלר: 30 מיליארד שקל – ואתם לא מדברים מילה אחת

דבורה ביטון: אנחנו לא מדברים, כי כשאנחנו רואים שאנחנו במלחמה, כבוד היושב-ראש - - -     

ישראל אייכלר: אתם לא שואלים לאן הולך ה-30 מיליארד שקל

מיכל מרים וולדיגר: מרכזי חוסן ליו"ש – זה לא חשוב?      

דבורה ביטון: אוקיי, זכותי לומר, אם אנחנו לא נגן עליהם ולא נשפה אותם – אנחנו עושים נזק

דבורה ביטון:  אז עם כל הכבוד, אני לא קואליציה ואני גם לא אופוזיציה בסיטואציה

דבורה ביטון:  אני עכשיו רואה את העובדים לנגד עיניי, ואת המעסיקים

ישראל אייכלר: חברת הכנסת וולדיגר, אני רוצה להגיד לך משהו

ישראל אייכלר:  חברת הכנסת ביטון כבר ותיקה בוועדה הזאת, היא בוועדה הזאת מהרגע הראשון

ישראל אייכלר:  היא יודעת והיא עושה את זה: הוועדה הזאת היא ועדה שלא עוסקת בקואליציה ואופוזיציה, תשאלי את מאיר כהן, תשאלי את כולם

דבורה ביטון: נכון, זה מה שאמרתי

ישראל אייכלר: צדקת בהערתך לגבי מעות חנוכה, אבל אל תעשי מזה - - -     

חוה אתי עטייה: נעשה הכול כדי להביא תוצאה

חוה אתי עטייה:  בואו ננסה להביא תוצאה

דבורה ביטון: ואם הקואליציה לא מצביעה, זה אומר דרשני

מיכל מרים וולדיגר: אני רק חייבת לומר

ישראל אייכלר: יהיה לך זכות דיבור

מיכל מרים וולדיגר: כבוד היושב-ראש, רק לגבי התגובה שלך

מיכל מרים וולדיגר:  אני ישבתי ושתקתי, גם כשחברי דיבר פה מקודם

מיכל מרים וולדיגר:  אני רק אומרת שבואו נכבד את האירוע ונכבד את הסיטואציה

מיכל מרים וולדיגר:  אף אחד פה לא מנסה - - -     

ישראל אייכלר: אבל זה תפקידי כיושב-ראש להגיד

ישראל אייכלר:  אמרתי את זה

ישראל אייכלר:      עכשיו חבר הכנסת אלון שוסטר

אלון שוסטר: תודה רבה

אלון שוסטר:  אני מבקש לחזור לקווים המנחים של הוועדה הזו, כפי שהציג היושב-ראש

אלון שוסטר:  מכיוון שכל מה שאמרו קודמיי חברי הכנסת מקובל עליי, הגשתי הצעת חוק והנחתי אותה בשלהי המושב הקודם

אלון שוסטר:  אלמלא המשבר וחוסר היכולת לקדם הצעות חוק פרטיות, אני מניח שזה היה עולה

אלון שוסטר:      אני משוכנע שמדובר בעוול

אלון שוסטר:  אני רוצה לפנות לחברינו נציג האוצר מאגף התקציבים

אלון שוסטר:  אני רוצה לשאול: אדוני, האם בהיר לכם שמדובר בעוול של 75 שנה? האם מדובר בעוול? ואם כן, האם ראוי לתקן אותו? אני מבין שיש לכם משימה לשמור על הכסף של כולנו

אלון שוסטר:  יש לחצים מסוגים שונים, של הבהילות הקונקרטית ועניינים פוליטיים

אלון שוסטר:  אנחנו חיים באווירה כזאת

אלון שוסטר:  אבל האם בצד העקרוני אתם מעריכים שמדובר בהליך סביר, כל מה שתואר כאן, או שמדובר בעוול? ואם זה על הציר, תסמן את המקום

אלון שוסטר:  והאם, כתוצאה מהתשובה לשאלה הראשונה, אתה חושב שראוי למצוא לכך פתרון?      ושאלה אחרונה

אלון שוסטר:  איך נקרא לזה? בן בנו של קל וחומר, אם זה אכן עוול בשגרה במשך 75 שנה, כאשר אנחנו בעיצומו של העשור השביעי למלחמה הזאת בימים, האם יש לזה משמעות גדולה יותר ועמוקה יותר על המשק, על ההוגנות, על סוג העוול?     

ישראל אייכלר: חבר הכנסת שוסטר, מעניינת אותי הצעת החוק שלך, כי אנחנו הכנו הצעת חוק בעניין הזה

ישראל אייכלר:  אולי נוכל לשלב את שתיהן

אלון שוסטר: בשמחה

ישראל אייכלר: אם נצטרך

ישראל אייכלר:  אני מקווה שלא נצטרך

אלון שוסטר: תודה

ישראל אייכלר: אני הולך לפי הסדר של חברי הכנסת

ישראל אייכלר:  מאיר כהן, בבקשה

מאיר כהן: שלום לכולם

מאיר כהן:  חבר הכנסת שוסטר, אדוני, אתה שואל יותר מדי שאלות לשעת הצוהריים

מאיר כהן:      אנחנו לפני שבועיים רצינו לשמוע את האוצר

מאיר כהן:  אני חושב שלפני שאנחנו מדברים, ולפני שאנחנו מאיימים אם נצביע או לא נצביע, ונתווכח, בואו נשמע את האוצר

מאיר כהן:  יכול להיות שהאוצר בא עם פתרון טוב, שיחסוך מאיתנו את כל ההתלהמויות האלה

מאיר כהן:  אם לא, אנחנו יודעים לצעוק ולצרוח

מאיר כהן:      אבל כעיקרון, צריך שיהיה ברור לאוצר – ואני יוצא מתוך הנחה שזה קצת ברור להם – שענפי העבודה למיניהם זה המקום הכי בטוח שאליו חוזרים כל האנשים

מאיר כהן:  לגרום לכך שמעסיקים יתחילו להתגרד באי-נוחות או לקחת כסף שאין להם, זה דבר שברור לכל אנשי האוצר שהוא מיותר

מאיר כהן:      חבר הכנסת שוסטר, אדוני, אני מציע לך: אל תשאל את האוצר תמיד האם השאלות הן טובות

מאיר כהן:  תעזוב

מאיר כהן:  תודה

ישראל אייכלר: חבר הכנסת ששון גואטה

ששון גואטה: אדוני היושב-ראש, קודם כל זאת ישיבה ראשונה שלי פה

ששון גואטה:  אני לא חבר בוועדה, אבל מהשיחות במסדרונות ועם כמה מעסיקים שפנו אליי, אני הייתי בהלם ממה שקורה

ששון גואטה:  לא הבנתי שזה יכול לקרות

ששון גואטה:  אני באתי לישיבה, ואני לא מאמין

ששון גואטה:  המדינה מגייסת, מגייסים את המילואימניקים, לוקחים אותם, מעבירים כסף, והמעסיק צריך לשלם את התנאים הסוציאליים במקום שהמדינה תדאג לדבר הזה? לא מספיק מה שעוברים העסקים, חברות האבטחה וכל המעסיקים שיש עליהם את הכובד, את הבעיות של המלחמה והבעיות הכלכליות שנוצרו מהמלחמה הזאת, אז גם מבקשים מהם עכשיו לשלם הרבה כסף

ששון גואטה:       כמו שאמרת בהתחלה, כשזה היה עובד אחד, זה היה קצת ציונות, ספגנו, הכול טוב

ששון גואטה:  אבל עכשיו יש פה עסקים עם מאות אנשים שבמילואים, ועשרות אנשים, ולא יודע כמה

ששון גואטה:  אני חושב שזה לא פייר

ששון גואטה:  אני לא מבין למה אנחנו צריכים לנהל את זה בכלל

ששון גואטה:  הוועדה זה בסדר, אבל למה הם לא נותנים פתרונות אחרי הוועדה הראשונה שעשית? הבנתי שזאת ועדה שנייה שאתה מקיים בנושא

ישראל אייכלר: כן, ישיבת מעקב

ששון גואטה: ישיבת מעקב

ששון גואטה:  אני הייתי מצפה מהם, מהאוצר, ואני מכיר אותם

ששון גואטה:  אני לא יודע אם הם מבינים מה קורה למטה מקומה ארבע אצלם, וחלילה, ואני לא מדבר על השר

ששון גואטה:  אנחנו מבינים מה שקורה פה למטה, כי אנחנו מסתובבים פה

ששון גואטה:       הייתי מצפה מהם שכבר אחרי הישיבה הראשונה הם היו באים לאדוני היושב-ראש, ואומרים לו: שמע, אחד, שתיים, שלוש – וסגרנו

ששון גואטה:  ואין מה למשוך את זה

ששון גואטה:  החבר'ה פה לא יכולים לקחת את זה על עצמם, הם לא יכולים לעמוד בנטל הזה

ששון גואטה:       וזה התפקיד שלנו, להיות פה

ששון גואטה:  תודה רבה

ישראל אייכלר: תודה

ישראל אייכלר:      חברת הכנסת וולדיגר, את רוצה שהאוצר יענה קודם או שאת רוצה קודם?     

מיכל מרים וולדיגר: שהאוצר יענה

ישראל אייכלר: אז בבקשה

ישראל אייכלר:  מה התפקיד שלך באגף התקציבים?     

אריאל הבר: רכז צוות ביטחון

ישראל אייכלר: זאת אומרת, של הנושא הזה? מילואים ודברים האלה?     

אריאל הבר: נכון

ישראל אייכלר: בבקשה

ישראל אייכלר:  ובכן, מה תשובת האוצר מאז הישיבה הקודמת?      

אריאל הבר: מאז הישיבה הקודמת היינו בדיונים מאוד אינטנסיביים, ברמות הכי גבוהות, כדי להבין בדיוק

אריאל הבר:  קודם כל, בהתייחס למה שחבר הכנסת שוסטר אמר, אנחנו לגמרי מבינים שיש פה איזושהי בעיה וצריך לתת לה פתרון

אריאל הבר:  אנחנו לא מתעלמים מהדבר הזה

אריאל הבר:  הדיונים היו מאוד אינטנסיביים, במטרה למצוא חלופות ראויות

אריאל הבר:       מספר האופציות שבחנו הוא באמת גדול, ומתייחס לגודל המעסיק, להיקף המחזור, להיקף הפגיעה, להמון דברים - -          

ד"ר רון תומר: מה זה קשור? חייל זה חייל

ישראל אייכלר: מי זה מפריע? אני לא אתן להפריע

ד"ר רון תומר: אתה צודק

ד"ר רון תומר:  אני מתנצל

אריאל הבר: - - שרצינו לבדוק במטרה להגיע לפתרון שהוא צודק, אבל גם יעיל ומהיר, בלי המון בירוקרטיה כמובן

אריאל הבר:  לא הצלחנו להגיע לאיזשהו פתרון שאפשר להציג כרגע בוועדה

אריאל הבר:  אני מניח שבזמן המאוד קרוב נצליח להגיע לפתרון סופי - -      

אופיר כץ: הפתרון הוא מאוד פשוט

אריאל הבר: - - ולהביא את הפתרון הזה, שגם הוועדה תכיר וכולם יכירו

ישראל אייכלר: אני מבין שלביטוח לאומי יש את כל הנתונים, אם תבקש מביטוח לאומי לדעת בדיוק מי המגויסים, כמה מגויסים, כמה זמן מגויסים, כמה צריך לשלם, כמה קופת הגמל

ישראל אייכלר:  זאת עבודה של יום אחד בלבד

אריאל הבר: אנחנו כמובן מדברים גם עם ביטוח לאומי, בחלק מהפתרונות גם ביטוח לאומי נמצא, בוודאי

אריאל הבר:  יש פתרונות אחרים שאנחנו מנסים לבחון אותם, חלקם לא ישימים, חלקם מעלים קשיים משפטיים

אריאל הבר:  אנחנו בוחנים את הכול ומקווים שבאמת בתקופה המאוד קרובה הפתרון יוכל להיות

ישראל אייכלר: תגיד לי מה השיקולים שלכם, א', ב' ו-ג', ומתי אתם מחליטים איזה סוג של פיצוי אתם נותנים

אריאל הבר: מתי מחליטים – אני לא יודע

אריאל הבר:  כמו שאמרתי, הדיונים הם אינטנסיביים

אריאל הבר:  אני מניח שבקרוב מאוד הם יסתיימו

ישראל אייכלר: אתה אומר לי שהדיונים הם אינטנסיביים

ישראל אייכלר:  הרי לא שותים שם קפה

ישראל אייכלר:  תספר לנו, תשתף את הוועדה במה שאתם עושים

מאיר כהן: זה חלק מגישת האוצר

אריאל הבר: חלק מהדיונים נעשו

אריאל הבר:  קודם כל, בהיבטים המשפטיים שחלקם עלו פה, באיזה סעיפים אפשר להשתמש ובאיזה לא, באיזה נכון ובאיזה לא

אריאל הבר:  היו כל מיני חילוקי דעות, הבנו דברים שלא הבנו קודם

אריאל הבר:  הבנו שזה יותר מורכב ממה שאנחנו חשבנו בהתחלה

ישראל אייכלר: למשל?      

יעל סלנט: לגבי הסעיפים בחוק?      

אריאל הבר: כן

יעל סלנט: אפשר לתקן את החוק באופן די פשוט

אריאל הבר: תיקון החוק הוא חלק מהאופציות, נכון

יעל סלנט: הכתיבה המשפטית היא לא הבעיה

יעל סלנט:  הבעיה זה המתווה

אריאל הבר: תיקון החוק הוא חלק מהאופציות שעל השולחן

אריאל הבר:  קיימות אופציות נוספות

ד"ר רון תומר: אבל יעל, זאת בדיוק הבעיה

ד"ר רון תומר:  הם מנסים לסבך את זה

ד"ר רון תומר:  הם מוסיפים איזה מעסיק, מה הגודל, מה המחזור

ד"ר רון תומר:  לקחת חייל, אתה משלם עליו את השכר, תשלם עליו סוציאליות

ד"ר רון תומר:  מה זה משנה מה קרה לעסק? מה זה משנה איזה עסק? ואם העסק לא הפסיד, לא מגיע לו החזר?      כבוד היושב-ראש, הם מנסים לסבך את הכול, לערבב את הכול, לפגוע בכל, ואז אומרים: זה נורא מסובך

ד"ר רון תומר:  בוא נבנה בעיה, ואז לא נדע לפתור אותה

ד"ר רון תומר:       פשוט

ד"ר רון תומר:  אתם יודעים כמה חיילים, כי אתם משלמים להם שכר

ד"ר רון תומר:  אתם יודעים כמה ימים, כי הכול נמצא בביטוח לאומי

ד"ר רון תומר:  אין בעיה פשוטה מזו, כבוד היושב-ראש

ד"ר רון תומר:       בקורונה עשינו את זה ברגע, כל-כך קל וכל-כך פשוט

ישראל אייכלר: בקורונה היה תקדים ששיפו אתכם על זה?     

ד"ר רון תומר: לא היו מילואים, אבל על ימי בידוד

ישראל אייכלר: אבל שיפו אתכם על קופות גמל?     

ד"ר רון תומר: על ימי בידוד היה סכום קבוע שאמור היה לכסות גם על זה

חוה אתי עטייה: בכמה היה מדובר?             

קריאה: 25%, בחוק

אופיר כץ: אגב, זה מנגנון שקיים גם אצל העצמאים שמשרתים במילואים ומקבלים 25%

אופיר כץ:  המנגנון הזה מקובל, והוא פתרון נהדר כהוראת שעה לעכשיו או לשימוש בסמכות של שר העבודה לפי סעיף 376

ישראל אייכלר: אתה אומר שבכלל לא צריך חקיקה? ששר העבודה או האוצר יכולים לחתום?      

אופיר כץ: כן, שר העבודה יכול, לפי סעיף 376, לתת הוראות בשעת חירום

ד"ר רון תומר: סעיף 283 - - -         

יעל סלנט: אבל צריך להגדיר את זה

ישראל אייכלר: רגע, אז בואו נשמע את הביטוח הלאומי

ד"ר רון תומר: אבל לא משנה, יש המון דרכים, כבוד היושב-ראש

ד"ר רון תומר:  האוצר עושה דבר כזה כדי שלא נגיע אליו

ישראל אייכלר: בוא נשמע את הביטוח הלאומי

ד"ר רון תומר: אני רק אגיד עוד משפט אחד, אדוני

ד"ר רון תומר:  אמרתי לך אותו גם בכניסה, חשוב שכולם ישמעו

ד"ר רון תומר:  אני, בתור ישראלי ובתור יהודי

ד"ר רון תומר:  יש דברים שזה כסף

ד"ר רון תומר:  יש כלל צדק טבעי: נטלת – תחזיר

ד"ר רון תומר:  נורא פשוט

ד"ר רון תומר:  זה הכלל שמנחה אותי כאיש עסקים כל החיים

ד"ר רון תומר:  זה הכלל של היהדות שלנו

ד"ר רון תומר:  זה כלל של הישראליות שלנו

ד"ר רון תומר:  אני מבקש שכנסת ישראל לא תסטה ממנו

ד"ר רון תומר:  נטלתם – לא הכנסת, כמובן – תחזירו

ד"ר רון תומר:  זה הכול

ישראל אייכלר: ביטוח לאומי

חנן פורת: גם בישיבה הקודמת כבר הערנו לגבי סעיף 376

חנן פורת:  זה לא הסעיף הנכון להפעיל אותו, מאחר שהוא מדבר על הוראות מיוחדות לשעת חירום

קריאה: זה סעיף 283

יעל סלנט: אם שר הביטחון יורה על שעת חירום, אפשר יהיה

חנן פורת: אבל עוד פעם: שר הביטחון לא הורה על העניין הזה

חנן פורת:  זה רק עושה את זה להרבה יותר מורכב

חנן פורת:  יש סעיפים אחרים בחוק אפשר להשתמש בהם, אם רוצים

ישראל אייכלר: באיזה חוקים אפשר להשתמש?     

חנן פורת: בחוק הביטוח הלאומי

חנן פורת:  אפשר להכניס את זה בסעיף אחר

יעל סלנט: צריך לתקן אותם

חנן פורת: בוודאי

ישראל אייכלר: אתה מתכוון ל-280, 284, 285?     

יעל סלנט: בפרק של המילואים

קריאה: נכון, בדיוק

חנן פורת: אפשר להפעיל את סעיף 283, שזה סעיף שמדבר על העניין של המשך תשלום - - -     

ישראל אייכלר: מה זה 277 שכתוב לי?     

יעל סלנט: צריך להחליט מה רוצים לתקן, ואז אפשר לתקן את זה בכל ההיבטים

חנן פורת: בדיוק

חנן פורת:  ברגע שתבין את המהות, תמצא את הדרך

יעל סלנט: מה שמשנה זה מה המהות

חנן פורת: אפשר לעשות תיקון חקיקה

חנן פורת:  אבל הסעיף שאליו הפניתם, זה לא הסעיף הנכון

חנן פורת:  זה דבר אחד

קריאה: והמקור התקציבי – הוא גם משנה

חנן פורת: דבר שני, הסברנו בפעם הקודמת, נוכל לעשות את זה בצורה מהירה ונכונה לגבי כלל המשרתים אם אנחנו מדברים על שיעור קבוע מהתגמול

ישראל אייכלר: כמה זה?      

חנן פורת: מה שיוחלט כאן

ד"ר רון תומר: בין 25%-36%, זה הטווח

קריאה: מהשכר

ישראל אייכלר: כמה אחוז אתם משלמים? קופת גמל, על מה שאתה לא מקבל שיפוי

ד"ר רון תומר: בין 25%-36% סך הכול, על מה שאני לא מקבל שיפוי

קריאה: אדוני, בענף האבטחה זה הרבה יותר, 42%

קריאות: זה לא רק קופת גמל

ד"ר רון תומר: נכון, זה לא סוציאליות

אופיר כץ: זה קרן פנסיה, קרן השתלמות, חופשה, הבראה, מחלה

אופיר כץ:  עובדי הי-טק – יש להם גם את הליסינג

ישראל אייכלר: אנחנו מדברים על כסף שאתם מחויבים לשלם על פי חוק

ישראל אייכלר:  אם אתה תרחיב לי לכל מה שאתה נותן, אז זה בסדר גמור

אלון שוסטר: בהצעת החוק שלי מדובר על תיקון סעיף 283

ד"ר רון תומר: אדוני, רק מה שמחויבים לפי חוק

ד"ר רון תומר:  תוספות אחרות – זה לא קשור לעניין

ישראל אייכלר: היועצת המשפטית אומרת שאיזה סעיף – זה עניין טכני, שזה לא הנושא

ישראל אייכלר:  צריך לראות מה אתם רוצים לתקן

ישראל אייכלר:       הביטוח הלאומי, מה אתה מציע?      

חנן פורת: שוב אני אומר, אפשר לעשות את זה בכל סעיף חקיקה, לדוגמה ב-283

חנן פורת:  אבל מה שהדגשתי, ואני מדגיש שוב, אנחנו נוכל לעשות את זה באופן המהיר ביותר ושזה לא ייקח כמה חודשים, אם אנחנו מדברים על סעיף שמדבר על שיפוי בשיעור קבוע מהתגמול, אם זה יהיה 20% או פחות

אלון דסה: אחוז

ד"ר רון תומר: לא פרטני פר עובד, אתה מתכוון? אפשר להגיע לממוצע נכון, וזה בסוף יתקזז

חנן פורת: לא פר עובד

חנן פורת:  לא להיכנס לעניין של מעסיקים, סוג מעסיקים וסוג ענפים

ישראל אייכלר: רבותיי, היות שהדיון הזה נפתח מחברות האבטחה – לא בגלל שהן היחידות בשוק – אני רוצה לאפשר לפנחס שיף, מנכ"ל הארגון הארצי של חברות האבטחה בישראל

פנחס שינמן: תודה אדוני

פנחס שינמן:  אני מוכרח לומר לך, הרב אייכלר, שבישיבה הקודמת אני יצאתי מכאן מאוד מעודד

פנחס שינמן:  היית נחרץ, קבעת 15 יום

פנחס שינמן:  אני חזרתי הביתה, הודעתי לחברות האבטחה שהדברים של יושב-ראש הוועדה היו נחרצים, חד משמעיים, ויש להן למה לצפות תוך שבועיים

ישראל אייכלר: מאשימים אותי שדבריי הם נחרצים בדרך כלל

פנחס שינמן: היית נחרץ, בהחלט

ישראל אייכלר: פעם ראשונה שזאת מחמאה

פנחס שינמן: אני נותן לך את זה כמחמאה, אני מדבר בשיא הרצינות

ששי שדה: הגיע הזמן

פנחס שינמן: אני שותף לכל מה שנאמר פה, גם על ידי חברי הכנסת, הם כולם אמרו דברים מאוד ברורים

פנחס שינמן:  ואתה יודע, כל אחד מדבר מהבטן שלו

פנחס שינמן:  אני רוצה לתת לך רק דוגמה, כדי שתחוש את הבעיה

פנחס שינמן:  בענף האבטחה יצאו למילואים 20,000 לוחמים

פנחס שינמן:  מתוך ענף מעסיקים אחד – 20,000 לוחמים

פנחס שינמן:  חברות אבטחה שילמו בחודש הקודם רק תנאים סוציאליים ופנסיוניים 1

פנחס שינמן: 3 מיליון שקל

פנחס שינמן:  ללא שכר

פנחס שינמן:  תוסיף לשכר הזה עוד 3

פנחס שינמן: 5 מיליון שקל

פנחס שינמן:       אז אפשר היה לעשות את זה חודש אחד

פנחס שינמן:  זה לא יחזור על עצמו החודש

פנחס שינמן:  זה בלתי-אפשרי

פנחס שינמן:  אני אומר לך, ואני שונא את דיבורי האיום, אבל הן יקרסו

פנחס שינמן:  הן לא יעמדו בתשלומים כאלה

פנחס שינמן:  זה לא כמה עשרות אלפי שקלים, שאפשר להגיד להן: תמתינו, משרד האוצר בודק

פנחס שינמן:       אני שמעתי את נציג האוצר עכשיו

פנחס שינמן:  אני אומר לך, ואל תיעלב ידידי: לא אמרת כלום

פנחס שינמן:  לא אמרת שום דבר

פנחס שינמן:  בודקים, מתנהלים, משתרכים – זו לא תשובה

פנחס שינמן:  אי-אפשר לקחת את התשובה שלך ולפרוט אותה למשהו ממשי

פנחס שינמן:  אני לא מעליב, אני אומר דברים כהווייתם

פנחס שינמן:      בענף שתרם 20,000 איש שנמצאים עדיין בלחימה, אני לא יודע עם מה לחזור הביתה

פנחס שינמן:  אני באמת לא יודע עם מה לחזור הביתה

פנחס שינמן:  אי-אפשר יהיה לעמוד בסכומים כאלה, זה סכומים ענקיים

מאיר כהן: תהיה צנוע קצת

מאיר כהן:  לא תרמת כלום

פנחס שינמן: מה?      

מאיר כהן: כל המשק הישראלי התייצב

מאיר כהן:  עם כל הכבוד, לבוא ולשמוע כאן: אני תרמתי – תפסיק, בחייך

מאיר כהן:  אתה צודק במה שאמרת לאוצר

מאיר כהן:       אדוני יושב-ראש הוועדה, זה ביזוי של הוועדה הזאת

מאיר כהן:  לא יותר מאשר ביזוי

מאיר כהן:  התשובה של האוצר – זה ביזוי

פנחס שינמן: תודה

מאיר כהן: באים לכאן אנשים מכובדים, מצפים למוצא פיהם, והם אומרים: תקשקשו עד מחר, עוד לא החלטנו

מאיר כהן:  זה מה שהם אמרו

ישראל אייכלר: אני מצפה שהם לפחות יגידו לנו: יש לנו הצעה א', יש לנו הצעה ב', אנחנו מחכים להחלטת המנכ"ל והשר, איזו אלטרנטיבה

ד"ר רון תומר: מה שהוא אמר, זה: עשיתי בעיה, ועכשיו קשה לי לפתור אותה – כשזה כל-כך פשוט

ששון גואטה: אנחנו לא יכולים לקבל פה החלטה? בואו נקבל החלטה שנותנים 30% או לא יודע כמה, וזהו

יעל סלנט: צריך הצעת חוק, זו חקיקה

יעל סלנט:  אפשר להגיש הצעת חוק

ישראל אייכלר: היועצת המשפטית אומרת שצריך הצעת חוק

ששון גואטה: אדוני היושב-ראש, אם נחכה להם – לא יקרה כלום

ששון גואטה:  לא יקרה כלום

ישראל אייכלר: יש שאלה ספציפית לאוצר

חוה אתי עטייה: למה חברות אבטחה במשרדים ממשלתיים משופות, ולמה בפרטיים ובתעשייה לא משופות?     

אריאל הבר: לא מכיר את השיפוי הזה

חוה אתי עטייה: אבל יש

חוה אתי עטייה:  יש מכתב

חנוך דב מילביצקי: אתה לא מכיר את ההוראה של החשב הכללי לאוצר?      

אריאל הבר: ההוראה היא לא הוראה לשיפוי

אריאל הבר:  ההוראה היא לתשלומים במכרז, לפי מה שאני מכיר

קריאות: כן, זה שיפוי סוציאליות של החשכ"ל

חוה אתי עטייה: מה, זה לא נכון?     

חנוך דב מילביצקי: אבל זה תשלומים

חנוך דב מילביצקי:  מה זה אומר? זה אומר שמי שעובד מול המדינה יש לו תוספת של כסף, כי כולם עובדים מול המדינה מכוח מכרז ולכן מוסיפים כספים לכל מכרז שבו מעסיקים

חנוך דב מילביצקי:  למה? כי מבינים שיש בעיה

אופיר כץ: ההבדל הוא שזה לא דורש חקיקה

אופיר כץ:  מספיק הוראה של משרד האוצר, ואז אתם יכולים לקבל את זה במסגרת המכרזים

ד"ר רון תומר: אבל זה דורש רצון טוב, ורצון טוב למשק הפרטי לא קיים

ד"ר רון תומר:  הפוך

פנחס שינמן: זה גם נוגד את דיני התחרות

פנחס שינמן:  למה חברת אבטחה שמספקת שירותים למשרד האוצר או למשרד אחר מחויבת וחברה תעשייתית לא?     

יאיר לוי: אדוני, אפשר לקבל את רשות הדיבור בבקשה?      

ישראל אייכלר: מה השם שלך?      

יאיר לוי: יאיר שלם, מנכ"ל ההסתדרות הלאומית

יאיר לוי:  אני חייב לומר שיש לי תחושה של דז'ה וו פה בוועדה הזאת, כאילו אנחנו נמצאים בישיבה הקודמת

יאיר לוי:  כשכבודו הקריא בתחילת הישיבה הקודמת את הפסקה שמדברת על סעיף 376 ואני חיזקתי את זה אחרי זה, באו וטענו פה בוועדה: צריכים לבדוק, צריכים ללכת

יאיר לוי:  אני מרגיש עכשיו תחושה של זלזול, שסתם באנו לכאן היום

יאיר לוי:  ואני מייצג עובדים, אני לא מייצג מעסיקים

יאיר לוי:       אין פה תשובות, גם לא מביטוח לאומי

יאיר לוי:  כל מה שאתם שואלים אותם עכשיו אלה דברים שהם היו צריכים לחזור היום עם תשובות, ואין שום תשובה בעניין הזה

יאיר לוי:  זאת אומרת שאנחנו נלך, אנחנו נחזור, וחוזר חלילה

יאיר לוי:       איפה העניין המשפטי שאמרו שיבדקו? הרי אמרו שסעיף 376 לא תופס בעניין הזה

יאיר לוי:  איפה זה נמצא, העניין הזה? אנחנו לא מקבלים תשובות מאף אחד, לא מהאוצר ולא מביטוח לאומי

ישראל אייכלר: אני מבקש מהיועצת המשפטית להבין את מה שאתה אומר

ישראל אייכלר:  מה זה 376?     

יאיר לוי: אני מוכן להקריא את הסעיף

ישראל אייכלר: תקריא, בבקשה

קריאה: הסעיף הוא לא הבעיה כאן

יעל סלנט: אבל שר הביטחון לא הורה, ויש כנראה סיבה לזה

חנן פורת: כבר הסברנו לגבי הסעיף הזה

חנן פורת:  אנחנו יכולים להסביר עוד פעם

יאיר לוי: אנחנו ביקשנו שייעשה שימוש בסעיף 376 לחוק, בו נקבע: הורה שר הביטחון, לפי סעיף 278, כי שירות מילואים יהיה שירות חירום - -     

קריאות: אבל הוא לא הורה, זו הבעיה

יאיר לוי: - - רשאים השר והאוצר - - -     

מאיר כהן: אבל שר הביטחון לא הורה

יאיר לוי: אבל על זה בדיוק דיברנו בישיבה הקודמת

יאיר לוי:  דיברנו על זה

יאיר לוי:  אז על מה אנחנו חוזרים עכשיו, ריבונו של עולם? אותו דבר, אותו דיון?      

ישראל אייכלר: ואם השר לא הודיע על מצב חירום?     

יעל סלנט: שר הביטחון לא הורה

יאיר לוי: אני באתי ואמרתי שצריך אישור של ועדת העבודה והרווחה קודם

ישראל אייכלר: לא, זה לא הולך ככה

יעל סלנט: לא, קודם על שר הביטחון להורות

חנן פורת: הפעלת הסעיף הזה היא לא רלוונטית, היא מפנה גם לדברים שלא הופעלו

ישראל אייכלר: יש שר, והוועדה מאשרת או לא מאשרת את הצו של השר

יעל סלנט: לא, יש פה שני שלבים

יאיר לוי: נכון, זה בדיוק מה שעלה בישיבה הקודמת, אבל אין תשובות

מאיר כהן: אין צו?     

יעל סלנט: רק כדי שנבין על מה אנחנו מדברים: יש פה שני שלבים - - -     

מיכל מרים וולדיגר: אני רוצה להבין באיזה סכום אנחנו מתעסקים? מה הסכום הכולל?     

מאיר כהן: חצי מיליארד

חנוך דב מילביצקי: מיליארד

מיכל מרים וולדיגר: מיליארד שקלים לתקופה של כמה?     

קריאה: חצי מיליארד לחודש

יעל סלנט: ומה גובה הפיצוי?     

ד"ר רון תומר: זה באזור ה-300 מיליון שקל לחודש, כי גם לא מדובר ב-300,000 חיילי מילואים, כמו שיודעים, ולא נגיד את המספר

ד"ר רון תומר:  300 – זאת רק הרשאה, יש פחות חיילי מילואים

קריאות: לא כולל עובדי מדינה

ישראל אייכלר: יש לנו את משרד הביטחון בזום

ישראל אייכלר:  קודם כל, השאלה היא מה אומרת היועצת המשפטית שלא הוכרז ומה כן הוכרז

ישראל אייכלר:  תסבירי לנו מה צריך להכריז כדי שהמדינה תוכל לשלם

פזית תדהר: הסעיף בחוק הביטוח הלאומי שמסמיך את שר הביטחון להכריז על שירות מילואים כשירות חירום, יש לו השלכה על מספר היבטים שנוגעים לתגמולים המשולמים למשרתי המילואים

פזית תדהר:  אחד מהם עוסק גם במקדמות

פזית תדהר:  לפי הסעיף, ברגע שמוכרז שירות חירום אנחנו חייבים להתחיל לשלם מקדמות בסכומים מאוד מאוד נמוכים, אין שום שיקול דעת

פזית תדהר:       כשבדקנו את הסעיף הזה מיד כשהחלה המלחמה, הבנו שלא נכון להפעיל אותו כי הוא פשוט יפגע במשרתי המילואים, הם יקבלו מקדמות בסכומים מאוד נמוכים, הרבה פחות ממה שמגיע להם

פזית תדהר:  בשיח משותף עם ביטוח לאומי ועם משרד האוצר, הגענו לפתרון אחר שלא דורש תיקון חקיקה ולא דורש הכרזה, ומאפשר למשרתי המילואים לקבל את מלוא התגמולים להם הם זכאים מדי חודש בחודשו

ישראל אייכלר: מה הפתרון?     

אלון שוסטר: לא הבנתי איך הגענו לנושא הזה, מה הקשר בין הדיון לבין זה

ישראל אייכלר: אמרת שיש איזה פתרון

ישראל אייכלר:  מה הפתרון?     

פזית תדהר: אני מסבירה רגע למה שר הביטחון לא עשה שימוש בסמכות שלו

פזית תדהר:  אם הוא היה עושה בה שימוש, זה היה פוגע במשרתי המילואים בהיבט של התגמולים החודשיים להם הם זכאים

קריאה: איך זה היה פוגע?     

אלון שוסטר: את אומרת כאן: אנחנו כל-כך שמחים על החקיקה הקיימת, כי אם אנחנו נעשה את המובן מאליו ונעזור למעסיקים, אנחנו ניאלץ עם דמעות תנין לפגוע במשרתים

קריאות: לא

אלון שוסטר: תשנו את החקיקה כך, שגם תשלמו בזמן למשרתי המילואים וגם שהמעסיקים יקבלו את מה שמגיע להם

אלון שוסטר:  אני לא מבין על מה את מתלוננת

קריאה: אבל זה מבוצע כבר

פזית תדהר: חבר הכנסת שוסטר, אני מאוד אשמח להשלים את הדברים

יעל סלנט: פזית, אולי אני אסביר

יעל סלנט:  הדרך הנכונה לעשות את התיקון הזה שמתבקש פה על ידי חברי הוועדה ומונח על השולחן, היא בדרך של תיקון חקיקה

יעל סלנט:  לא דרך ההכרזות של סעיף 376

קריאות: נכון, בדיוק, זה מה שאמרנו

קריאות:  283, ולא 376

יעל סלנט: כמו שפזית מסבירה, והוסבר גם בדיון הקודם, זה מערך סבוך, זה מערך שכנראה לא מתאים למקרה הזה

יעל סלנט:  לכן אפשר לעשות תיקון חקיקה, שהוא לא תיקון מורכב

יעל סלנט:  צריך להחליט על המתווה שלו

יעל סלנט:  אפשר אולי לחשוב גם על טכניקות אחרות, של הסכמים לפי סעיף 9

יעל סלנט:  אבל בוודאי שזאת לא בעיה לעשות פה תיקון חקיקה, וזאת כנראה הדרך הנכונה

קריאה: לגמרי, לגמרי

פזית תדהר: אדוני היושב-ראש, אני אשמח להשלים את דבריי, אם אפשר, בכל זאת

ישראל אייכלר: בבקשה

פזית תדהר: אני פשוט הסברתי למה שר הביטחון לא עשה שימוש בסמכות שלו בתחילת המלחמה: בגלל השלכות אחרות, שהן לא טובות למשרתי המילואים

פזית תדהר:       ביחס לשיפוי המעסיקים

פזית תדהר:  אני רוצה שזה יהיה ברור: משרד הביטחון והצבא בוודאי תומכים בכל צד שיביא לשיפור מצבם וזכויותיהם של משרתי המילואים ובני משפחותיהם

פזית תדהר:  אנחנו גם נקטנו בצעדים אחרים, בלי קשר, כמו החלטת ממשלה שנתנה סיוע נוסף למשרתי המילואים

פזית תדהר:  משרד הביטחון בוודאי תומך

פזית תדהר:       אנחנו פשוט חושבים שהדרך המשפטית הנכונה היא לא דרך סעיף 376, אלא: או בדרך של תיקון חקיקה מאוד פשוט של סעיף אחר בחוק הביטוח הלאומי, שעוסק בזכויות סוציאליות; או בדרך של הסכם לפי סעיף 9, בין המדינה לביטוח הלאומי

ישראל אייכלר: אני מודה לך

ישראל אייכלר:  אני חייב לעשות הפסקה עכשיו

ישראל אייכלר:  לא הפסקה של הישיבה, אלא הפסקה בנושא

ישראל אייכלר:  נכנסו לפה משפחות החטופים, הן רוצות להגיד את דבריהן

יזהר שי: שלום

יזהר שי:  קוראים לי יזהר ליפשיץ, בן של עודד ויוכבד ליפשיץ ששוחררה מהשבי

יזהר שי:  קודם כל, אני מברך על הדיון שאני שומע פה, על אנשים שיחזרו ממילואים

יזהר שי:  אנחנו רוצים שכולם יחזרו

יזהר שי:  נתמקד באלה שעוד לא חזרו מהבונקרים ומהשבי

יזהר שי:  אנחנו כרגע נמצאים פה בשביל לזעוק את היום ה-65

יזהר שי:  מבחינתנו, הכול קפא ב-7 באוקטובר

יזהר שי:  הזעקה שלנו פה באה בשביל לדבר על זה שאנחנו באים מתוך משפחת החטופים

יזהר שי:  זה לא רק החטוף האישי שלי, שזה אבא שלי עודד ליפשיץ

יזהר שי:      אנחנו מרגישים שבר אצלנו, מרגישים קצת נתק כלפי חוץ

יזהר שי:  השבר הוא, שמשפחות שהילדות והילדים שלהן נמצאים בפנים – כרגע מתפרקות

יזהר שי:  הגיעו עדויות מאוד קשות על מה שקורה להם בתוך השבי – נשים שנפגעות, נפגעות מינית, נאנסות, גברים שנפגעים ומושפלים, אוכל שלא קיים כרגע בגלל מחסור

יזהר שי:  החטופים שלנו במצב מאוד קשה – ונגמר לנו הזמן

יזהר שי:       אנחנו רוצים להעביר את המסר לכל מי שפה, באשר הוא יוכל להשפיע – וביום מן הימים, נקווה שבימים הקרובים, אם תגיע העסקה – לראות כאילו הילדים שלו נמצאים שם, לישון פחות טוב בלילה

יזהר שי:  ביום ה-65 יש תחושה שכולם ישנים הרבה יותר טוב, מאשר ביום השביעי

יזהר שי:  התרגלנו, וגם אני אולי קצת ככה

יזהר שי:  זאת אומרת, השבוע האחרון – זה עוד שבוע שעובדים בלהחזיר חטופים

יזהר שי:  זה לא כמו השבוע הראשון

יזהר שי:       כל מי שיצטרך לבלוע צפרדע קשה מהמפלגה שהוא משתייך אליה – צפרדע זה מחבלים עם דם על הידיים, צפרדע זה אולי התנאים שייטיבו, אולי הפסקת כוח, דברים שכולנו היינו רוצים במיגור החמאס אבל לפעמים מתנגשים עם החזרת חטופים – שיזכור אותנו ברגע שהוא מצביע, שיזכור את הכאב של כל האימהות באשר הן, כל האבות, וכל החטופים בפנים שפשוט נאנקים

יזהר שי:       אבא שלי שייך לקבוצה של מבוגרים, שכרגע מתדלדלת

יזהר שי:  אנחנו יודעים על שלושה שכבר מתו, אולי יש עוד, כי הם לא אוכלים ולא מקבלים תרופות

יזהר שי:  המאבקים שלנו הם אולי הדקה ה-90, אם לא כבר נגמר, להרבה משפחות, כנ"ל למה שייצא מאותם חטופים שכרגע עוברים עינויים, שאנחנו משתדלים לא לפנטז עליהם ולא לחשוב עליהם

יזהר שי:       אבל אי-אפשר להתעלם מזה

יזהר שי:  הם בפנים עכשיו ועוברים את כל הדברים הכי קשים שיש, הכי סאדיסטים שיש, שאנחנו לא רוצים לישון איתם בלילה, אבל הם קורים ברגע זה

יזהר שי:  שכל אחד יראה רק את הילד שלו, כאילו הוא בפנים, וכשהוא יצביע בפעם הבאה כשתהיה הזדמנות לפדיון שבויים, שיזכור את הכאב הזה, ואולי זו תהיה גם איזושהי תחילתה של אחדות כאב ולא פילוג

יזהר שי:  תודה רבה

ישראל אייכלר: תודה רבה

מאיר כהן: אמן

ישראל אייכלר: יהי רצון באמת, כמו שזכינו לנס הראשון של חלק מהשבויים שחזרו, כשאף אחד לא האמין שזה יכול להיות כל-כך מהר – יחסית למה שהיה פעם עם שליט – אז גם עכשיו, בעזרת השם, שזה יהיה מהר, מהר מאוד

ישראל אייכלר:  בעזרת השם

דקל ליפשיץ: אשמח להוסיף

ישראל אייכלר: בבקשה

דקל ליפשיץ: אנחנו באים לפה מדי שבוע, כמה שיותר ימים שאנחנו מסוגלים

דקל ליפשיץ:  אנחנו מתקבלים פה בברכה ואנחנו ממש מודים על זה, תודה לכם

דקל ליפשיץ:       אנחנו נמצאים פה עם בקשה

דקל ליפשיץ:  אנחנו צריכים אתכם איתנו, אנחנו צריכים אתכם אקטיביים, אנחנו צריכים אתכם, כשמגיעה הצבעה – להגיד: כן

דקל ליפשיץ:  אנחנו צריכים אתכם גם דוחפים לזה שתגיע ההצבעה, וזה אומר גם לפתוח כל ישיבה כזאת אולי מרבע שעה לדבר על איך אנחנו מקדמים את הנושא, איך אנחנו מחזירים את העם הזה לגדולתו – כי היא לא נעלמה, אבל היא יושבת בעזה כרגע

דקל ליפשיץ:       אנחנו צריכים להביא אותם

דקל ליפשיץ:  תודה רבה

ישראל אייכלר: תודה רבה

ישראל אייכלר:       אלכס מילר, בבקשה

אלכס מילר: תודה, אדוני היושב-ראש

אלכס מילר:  אני כאן מטעם ההסתדרות הכללית

אלכס מילר:  ראשית, צר לי, באמת, אדוני היושב-ראש, שאנחנו נמצאים במצב שדווקא: א', את האנשים הכי שקופים; ב', אלו שהם בעצם קו ההגנה הראשון שלנו, גם במילואים וגם בכל מקום איפה שאנחנו נכנסים – צריכים להתמודד עם הסוגיה, שאין להם שום ודאות לעתיד, האם אותו גוף שבו הם עובדים מחר לא יקרוס בגלל ההוצאות האלו

אלכס מילר:      אני רוצה לחזק את דבריו של פיני

אלכס מילר:  אנחנו כמובן לא נשב רגל על רגל

אלכס מילר:  יו"ר ההסתדרות הוציא בעניין הזה מכתב למנכ"ל האוצר

אלכס מילר:  אנחנו נילחם בכל הכלים העומדים לרשותנו לטובת המילואימניקים, וכמובן שכל מי שמגיע לו יקבל כל שקל לפנסיה שלו ונהגן על כל אותם האנשים שמגנים עלינו

אלכס מילר:  זאת המחויבות שלנו, אין פה שום ויכוח פוליטי ואין פה שום ויכוח בין הגופים

אלכס מילר:       אני רוצה לחזק את חברי הכנסת, אשר העלו כאן את הסוגיה ובאמת רוצים להילחם על הדבר

אלכס מילר:  אני חושב שזה מאבק קדוש, ואני כמובן מברך עליו

אלכס מילר:  תודה

ישראל אייכלר: תודה רבה

ישראל אייכלר:      כל אלה שרצו לדבר, דיברו, נכון?     

ששי שדה: אדוני היושב-ראש, ברשותך, אני רוצה לתת פה דגש אחד והוא דגש חשוב מאוד

ששי שדה:  המילואימניקים, כאלה שיצאו והיום מחרפים את נפשם בשבילנו, נפגעים

ששי שדה:  אני לא יודע להוכיח את זה היום

ששי שדה:  אבל כשאני רואה את המצב של החברות ושל העסקים, וכשאני רואה את הזעקה שלהם ואת הקשיים הכלכליים, אני בטוח שיש היום מצב שלא מעבירים למילואימניקים את הזכויות הסוציאליות

ששי שדה:       אדוני היושב-ראש, מה שאני אומר עכשיו הוא חשוב מאוד

ששי שדה:  יש לך קונצנזוס מלא

ששי שדה:  אין חבר כנסת אחד שדיברנו איתו – ודיברנו עם מלא – שלא נשמטה לו הלסת ולא הרים גבה

ששי שדה:  יש לך קונצנזוס מלא

ששי שדה:  מהם אין ישועה

ששי שדה:  אני לא מבין איך אין מכם ישועה

ששי שדה:  אנשים מחרפים את נפשם בשבילנו, ואתם לא דואגים להם לזכויות? הם צריכים להפסיד פנסיה בגלל שהם בעזה היום? זה הזוי

ששי שדה:  זה הזוי

ששי שדה:      יש לך קונצנזוס מלא, אדוני

ששי שדה:  גש, תעשה את הוראת השעה שאתה צריך, אני בטוח שהחבר'ה יתמכו בך

ששי שדה:  אני מודה לכל אלה שאמרו שהולכים לעצור בוועדת הכספים את כל התקציבים עד שזה לא יתוקן

ששי שדה:  תודה רבה

ששון גואטה: האוצר, אין אופציה שנגיע להסכמות?     

ישראל אייכלר: חברת הכנסת וולדיגר, את היחידה שעוד לא דיברה

ישראל אייכלר:  תסכמי, ואחר כך אני אגיד מה אנחנו עושים

מיכל מרים וולדיגר: כמובן שאני מצטרפת לנאמר פה שהחיילים שלנו, חיילי המילואים, מגיע להם הכול, מגיע להם גם את כל הזכויות הנלוות, ולא ייתכן שהמעבידים הם אלה שיצטרכו לשאת בזה

מיכל מרים וולדיגר:  סך הכול הם נשלחו על ידי המדינה בצו 8

מיכל מרים וולדיגר:       אמרה לי פה יעל, אבל אני רוצה לשמוע את זה מכם: אם אנחנו נחליט שמכניסים את כל הכספים הללו לתוך המתווה של הפיצויים – לא רק חלק, לא באופן יחסי – האם זה אפשרי?     

ד"ר רון תומר: זה לא קשור לפיצויים, כי אם עסק לא נפגע או אם עסק הוא מעל 400 מיליון ומעסיק מאות עובדים או אלפי עובדים והרבה מהם במילואים – אל תשלבי את זה, כי זאת הדרך של האוצר לא לתת לכולם

קריאה: נכון

ד"ר רון תומר: לקחת חייל – תשלם מלא סוציאליות

קריאות: נכון

קריאות:  אין קשר

ד"ר רון תומר: מה זה משנה אם נפגעת או לא נפגעת, כמה נפגעת, או אם אתה גדול או קטן?     

ששי שדה: אם זה היה עולה בשנה שעברה, זה היה עובר בקלות

ששון גואטה: בחברות האבטחה לא נפגעו, כי השומר שלה בחברת החשמל שצריכה את השומר, אז היא אומרת לשומר: תעשה עוד שעות נוספות, כי אין לי כוח אדם, אבל צריך לשמור על האתר בחברת החשמל

ששון גואטה:  אז הם לא נפגעו

ד"ר רון תומר: לכן בוא לא נבלבל

ישראל אייכלר: העמותה למען משרתי המילואים עוד לא דיברו

ישראל אייכלר:  אופיר טל

אופיר כץ: 	 אנחנו עוסקים בנושא הזה כבר כמה שנים

אופיר כץ:  הנושא הזה טופל מכל מיני כיוונים, גם דרך חברי הכנסת – הייתה פה הצעת חוק של חבר הכנסת שוסטר ואחרים – וגם דרך קצין מילואים ראשי, בוועדות שהשתתפנו בהן

אופיר כץ:  יש דרך לעשות את זה

אופיר כץ:       אני חייב להגיד שמבחינתנו – ואני אמרתי את זה גם במקומות אחרים – זה לא משנה לנו מה הצבע של החתול, אם הוא לבן או שחור, כל עוד הוא טורף את העכברים

אופיר כץ:  לא מעניינת אותנו דרך חקיקתית שתמצאו כדי לעשות את זה

אופיר כץ:  אם קשה לאוצר כרגע למצוא פתרון ארוך טווח, אין בעיה, מצאנו את זה גם בחוקים אחרים – לעשות הוראת שעה לתקופת המלחמה הזאת, ברירת מחדל, וככה זה יעבור בצורה פשוטה

אופיר כץ:       אין צורך להיכנס פה לחישובים מורכבים ואין צורך לעשות הבחנות בין עסקים כאלה ואחרים, לבין כאלה שיש להם רכב ליסינג או אין להם רכב ליסינג

אופיר כץ:  תנו 25%, זה המינימום של המינימום

אופיר כץ:  אנחנו מדברים על 36% אצל מעסיקים מסוימים, זה הנתונים של התאחדות התעשיינים

אופיר כץ:       אנחנו כעמותה למען משרתי המילואים מבינים את הקשיים שאולי יש בעניין הזה, ורוצים רק את המינימום

אופיר כץ:  המינימום של המינימום זה 25%

אופיר כץ:  זה מה שאנחנו מדברים

אופיר כץ:  זה התגמול שמצאנו גם אצל עצמאים, וזה התגמול שגם נמצא במקומות אחרים, נדמה לי שבתקופת הקורונה זה היה המספר

אופיר כץ:       אני אגיד עכשיו משהו שהוא מובן מאליו, אבל לא נאמר פה

אופיר כץ:  בסופו של יום, אחרי תקופת המלחמה הזאת מעסיק יצטרך לקחת בחשבון האם לקחת או לא לקחת עובד שהוא משרת במילואים, והוא יזכור כמה הוא שילם במלחמה הזאת

אופיר כץ:  זה יהיה שיקול שהוא יביא אותו בחשבון, האם להעסיק אותו או לא

אופיר כץ:  זה שיקול שאנחנו צריכים להימנע מלהיכנס אליו

אופיר כץ:  עד היום, כמו שאמר אדוני, זה היה אולי חודש מילואים לפה או לשם

אופיר כץ:  אנחנו מדברים עכשיו על תקופה ארוכה

אופיר כץ:       מעבר להיותי עובד בהתנדבות בעמותה הזאת כבר הרבה שנים ונמצא בעסק הזה מ-1999, של טיפול בנושא חיילי המילואים, אני מדבר עכשיו כבעל עסק, כשותף במשרד: כל עורכי הדין השכירים שלי גויסו

אופיר כץ:  את חלקם לא ראיתי מאז ה-7 באוקטובר, את חלקם ראיתי כשבאו להגיד שלום

אופיר כץ:  זה המצב היום

ישראל אייכלר: תודה, תודה רבה

אופיר כץ: זה לא נוגע רק לחברות אבטחה

אופיר כץ:  זה נוגע לכל בעלי העסקים במשק

אופיר כץ:  ההפסד הוא הפסד גדול מאוד, אני אומר את זה כמי שהיה בוועדה של קצין מילואים ראשי

אופיר כץ:  התפוקה שאתה מפסיד כתוצאה מזה שהעובד לא נמצא אצלך, היא הרבה מעבר לשיפוי שניתן

אופיר כץ:       כשאנחנו מדברים על שיפוי, שיפוי זה המינימום

אופיר כץ:  זה רק להחזיר את ההוצאות, זה לא להחזיר את ההפסד מזה שאין לי עובד, שכרגע הוא לא מספק את התמורה שלו

ד"ר רון תומר: צודק מאוד

קריאה: מילים כדורבנות, אין ספק

אופיר כץ: אבל עם כל הבלגן שוכחים את זה

אופיר כץ:  התפוקה הזאת לא קיימת

ישראל אייכלר: אופיר, אני מודה לך מאוד שדיברת

ישראל אייכלר:  תודה רבה

אופיר כץ: תודה רבה, אדוני

ישראל אייכלר: אני רוצה להגיע לסיכום

ד"ר רון תומר: רק אדוני, אם יורשה לי, לא עוד זמן, כי הזמן לא בידינו

ד"ר רון תומר:  תודה

ישראל אייכלר: הוועדה ביקשה ממשרד האוצר תשובות מעשיות על התוכניות שיש להם, על האלטרנטיבות, אך לצערנו עד כה לא הוצגו בפני הוועדה שום אלטרנטיבות

ישראל אייכלר:  ולכן, אני מציע לחברי הכנסת לגבש הצעת חוק רלוונטית

ישראל אייכלר:  אני הכנתי לי הצעת חוק אחת, כל אחד מהחברים יכול להצטרף ואנחנו נגבש הצעת חוק

ישראל אייכלר:  לא תהיה לנו ברירה, אנחנו נגיש את זה ונדבר עם ראשי הקואליציה

חוה אתי עטייה: 	 אז תצרף אותנו

ישראל אייכלר: כן, או שאתם תצרפו אותי, לא משנה

ד"ר רון תומר: רק עם פטור מחובת הנחה והכול

חוה אתי עטייה: אתה יכול לפרט מה אומרת ההצעה?     

ישראל אייכלר: גם זו שאלה: האם לעשות את זה בהוראת שעה להרגע או הצעת חוק קבועה

ד"ר רון תומר: הצעת חוק

ישראל אייכלר: אנחנו נדבר על זה, אנחנו נגבש את זה

ששון גואטה: סמוטריץ' יודע מזה? השר יודע?     

ישראל אייכלר: אריאל, תודיע לשר שהצעת החוק אצלנו – היא לא מגובשת – על השולחן

חנוך דב מילביצקי: לא רק זה

חנוך דב מילביצקי:  היא מגובשת ואנחנו מתכוונים לדרוש, כתנאי להצבעה שלנו על התקציב - -     

ד"ר רון תומר: כל הכבוד

חנוך דב מילביצקי: - - את התמיכה בדבר הזה

ד"ר רון תומר: כל הכבוד

חנוך דב מילביצקי: אני בחיים לא חשבתי שאצטרך לעמוד ולהתנות תמיכה בתקציב באיזשהו משהו כזה, אבל פה באמת יש איזשהו גבול

חנוך דב מילביצקי:  זה פשוט לא נתפס לי

חנוך דב מילביצקי:  לא נתפס לי איך זה בסדר שמישהו משלם על המילואימניקים, שזה לא מדינת ישראל

חנוך דב מילביצקי:  לא מבין את הדבר הזה

דבורה ביטון: זה לא בסדר

חוה אתי עטייה: אדוני היושב-ראש, אתה יכול לפרט את ההצעה? מה ההצעה אומרת?     

ישראל אייכלר: אני אגיד לך למה אני לא יכול

חוה אתי עטייה: עדיין לא?     

ישראל אייכלר: כי אם זה לפרוטוקול, זה מחייב

ישראל אייכלר:  והיות שאנחנו רוצים לגבש לפי ההצעות של החברים, אז אני יכול רק להגיד לכם שזאת הצעת חוק הביטוח הלאומי (תיקון - שיפוי המעסיק על הפרשות פנסיוניות בעד עובד המשרת במילואים בנסיבות חירום), התשפ"ד-2023

ישראל אייכלר:  אנחנו נכניס פה את הסעיף המתאים

ישראל אייכלר:  אגב, זה הנוסח שהיועצת המשפטית הכינה לנו

חוה אתי עטייה: איזה סעיף של ביטוח לאומי להפעיל? 283?     

ישראל אייכלר: כן

קריאות: 283

ישראל אייכלר: אנחנו דיברנו על תיקון סעיף 277

ישראל אייכלר:  זה לא משנה, לכן אני לא מקריא את זה

חנן פורת: אפשר לעשות את זה בכמה סעיפים, זה לא משנה

חנן פורת:  מה שמשנה, שלא יפעילו את הסעיף 376 שמפעיל את 278

יעל סלנט: האם זו תהיה הוראת שעה, מה יהיה גובה הפיצוי, יש פה כל מיני

ישראל אייכלר: בסדר גמור

חוה אתי עטייה: רגע, אבל בוא נתחום את זה בזמן

חוה אתי עטייה:  מהיום, מעכשיו, ואיך מתקדמים קדימה

ד"ר רון תומר: 	 כבוד היושב-ראש, אני רק מבקש תחולה רטרואקטיבית מ-8 באוקטובר

אלון שוסטר: ממאי 48'

ישראל אייכלר: אנחנו נגבש את הצעת החוק

אופיר כץ: יש לי עובדים שגויסו ב-7

ד"ר רון תומר: מ-7 באוקטובר, אין בעיה

חנוך דב מילביצקי: ברור לחלוטין שזה יחול מ-7 באוקטובר

ישראל אייכלר: מבחינתי החוק הזה יחול רטרואקטיבית מ-7

ישראל אייכלר: 10

ישראל אייכלר: 2023

חוה אתי עטייה: עד סוף דצמבר?     

חנוך דב מילביצקי: בואו נראה

ישראל אייכלר: נראה, אולי יותר ארוך

דבורה ביטון: תודה רבה

חנוך דב מילביצקי: תודה רבה

ישראל אייכלר: תודה רבה

ישראל אייכלר:  ישיבה זו נעולה